Hver eneste gang vi genbruger byggematerialer, sparer vi ressourcer til produktionen af nye materialer. Det kan fx være, at du genbruger en køkkenbordplade i dit bryggers, eller at du går på jagt efter et læs genbrugsmursten. Det kan kræve lidt tålmodighed at finde byggematerialer som genbrug, hvis du har gang i et større projekt, men der er fx flere og flere genbrugspladser, hvor du kan finde brugte byggematerialer.